Հարերիկամաբորբ

Հարերիկամաբորբ, պարանեֆրիտ, հարերիկամային բջջանքի թարախային բորբոքում։

Առաջանում է երիկամների, հաստ աղիքների հիվանդությունների դեպքում, կամ հեռավոր բորբոքային օջախներից արյան հոսքով մանրէները բջջանք թափանցելիս։

Ախտանշանները. մարմնի ջերմաստիճանի բարձրացում՝ 38 °C, դող, գոտկատեղի և որովայնի համապատասխան կողմի ցավեր։ Շոշափելիս գոտկատեղի մկանները լարված են, խիստ ցավոտ։

Բարդությունները. թարախակույտը կարող է բացվել և պարունակությունը լցվել որովայնի կամ թոքամզի խոռոչ, երբեմն՝ աղիքների լուսանցք։ Ախտորոշում են ինֆիլտրատի պունկցիայով։ Բուժումը՝ վիրահատությամբ և անտիբիոտիկներով։

Վիրաբուժական հիվանդություններ